laion/Wikipedia-Exotic huggingface dataset:
פרנקולין חוגלתי

פרנקולין חוגלתי (שם מדעי: Pternistis) הוא סוג ממשפחת הפסיוניים, תת-משפחת החוגלות. מינים אלה הם קרובי הפרנקולין, המצוי בישראל ובעבר היו שייכים לאותו הסוג, אך פוצלו לסוג עצמאי. בסוג המפוצל ישנם 23 מינים. השם חוגלה ניתן עקב דמיונם לחוגלות בצבעם ובקוטנם. הפרקולינים חיים ברחבי ערבות ומקווי המים באפריקה, מתלהקים בחבורות, ומחפשים מזון קטן כשורשים, זרעים, גרגירים וחרקים שונים. הם עצמם עלולים להיטרף על ידי חתוליים וטורפים שונים, עופות דורסים ועופות מים גדולים כמו האנפה. הפרנקולינים מעדיפים לנוע מהר מטורפיהם או להסתתר וכך להערים על הטורפים. Pternistis squamatus Pternistis ahantensis Pternistis griseostriatus Pternistis hildebrandti Pternistis bicalcaratus Pternistis icterorhynchus Pternistis clappertoni Pternistis harwoodi Pternistis swierstrai Pternistis camerunensis Pternistis nobilis Pternistis jacksoni Pternistis castaneicollis Pternistis ochropectus Pternistis erckelii Pternistis hartlaubi Pternistis adspersus Pternistis capensis Pternistis natalensis פרנקולין צהוב גרון (Pternistis leucoscepus) Pternistis rufopictus Pternistis afer Pternistis swainsonii מדיה וקבצים בנושא פרנקולין חוגלתי בוויקישיתוף פרנקולין חוגלתי, באתר ITIS (באנגלית) פרנקולין חוגלתי, באתר NCBI (באנגלית) פרנקולין חוגלתי, באתר GBIF (באנגלית)
פרנקולין מפוספס

פרנקולין מפוספס (שם מדעי: Scleroptila) הוא סוג ממשפחת הפסיוניים מתת-משפחת החוגלות וקרוב לסוג הפרנקולין, המצוי בישראל. בעבר היו שייכים לאותו הסוג, אך פוצלו לסוג עצמאי. בסוג המפוצל ישנם 7 מינים וכולם נפוצים באפריקה שמדרום לסהרה. הפרנקולינים בעלי גוף עגלגל בצבע חום-ירקרק עם כנפיים חומות בעלות כתמים לבנים גדולים, רגליים צהובות ארוכות וראש לבן עם פסים חומים לאורך הראש והצוואר. המקור אפור והעיניים צהובות. מינים אלה חיים ביערות, סבכים וסוואנות (בעיקר ליד בורות מים) ברחבי אפריקה. הם משמיעים קולות רועמים המיועדים למשוך נקבות בעונת הרבייה. Scleroptila streptophora Scleroptila afra Scleroptila levaillantii Scleroptila finschi Scleroptila shelleyi Scleroptila psilolaema Scleroptila gutturalis מדיה וקבצים בנושא פרנקולין מפוספס בוויקישיתוף פרנקולין מפוספס, באתר ITIS (באנגלית) פרנקולין מפוספס, באתר NCBI (באנגלית) פרנקולין מפוספס, באתר GBIF (באנגלית)
פרנקולין קטן

פרנקולין קטן (שם מדעי: Peliperdix) הוא סוג ממשפחת הפסיוניים מתת-משפחת החוגלות הקרוב לפרנקולין, המצוי בישראל. בעבר היו שייכים לאותו הסוג, אך פוצלו לסוג עצמאי. בסוג המפוצל ארבעה מינים המצויים רק באפריקה שמדרום לסהרה. פרנקולינים אלה קטנים ביותר ואורכם בבגרות יכול להיות 14 ס"מ בלבד. הם בעלי כנפיים מפוספסות חומות, ראשים בהירים או צהובים, מקור צר ושחור ורגליים צהובות. הם נעים ברחבי הסוואנות או השיחים של אפריקה ומחפשים מזון כמו פקעות, גרגירים, פירות וחרקים. הם מצויים בלהקות ולעיתים הם אף נודדים בחיפוש אחר מזון ומים. Peliperdix lathami Peliperdix coqui Peliperdix albogularis Peliperdix schlegelii מדיה וקבצים בנושא פרנקולין קטן בוויקישיתוף פרנקולין קטן, באתר ITIS (באנגלית) פרנקולין קטן, באתר NCBI (באנגלית) פרנקולין קטן, באתר GBIF (באנגלית)
רוק סימפוני

רוק סימפוני הידוע כ-Symphonic Rock ו-Symphonic Prog הוא תת-זרם ברוק מתקדם הכולל בתוכו באופן בולט אלמנטים ממוזיקה קלאסית, כמו שימוש בכלים קלאסיים (כינור, נבל, חליל צד, קסילופון, פעמוניה, צ'מבלו, עוגב, טימפני, צ'לו ועוד), שימוש בתמות קלאסיות, כמו למשל שיבוץ עיבודים "רוקיסטיים" ליצירות קלאסיות בתוך יצירות רוק, שימוש בטכניקות הלחנה קלאסיות, כמו קונטרפונקט (ליצירת פוליפוניה) והרמוניה קלאסית. כתת זרם בז'אנר הרוק המתקדם, המוזיקה היא לרוב מורכבת יחסית לסגנונות אחרים של רוק ומוזיקה פופולרית, והסינתיסייזר משמש בה ככלי מרכזי, בשל יכולתו לחקות כלים והרכבים קלאסיים, כמו תזמורת. לרוב חברי הלהקות שיצרו רוק סימפוני הגיעו ללהקה מצוידים בהשכלה והכשרה מוזיקלית קלאסית. רובן המכריע של הלהקות שהשתייכו לזרם זה הפסיק ליצור רוק סימפוני לקראת סוף שנות ה-70, כנראה לנוכח התבלטות סגנונות מוזיקליים אחרים כמו פופ ופאנק, דבר שגרם לחלק מהלהקות לשנות את אפיין (לדוגמה, ג'נסיס, אמרסון, לייק ופאלמר, קינג קרימזון) ולחלקן להתפרק. מוזיקה קלאסית מטאל סימפוני פופ אופראי
מריה אנה, ארכידוכסית אוסטריה

מריה אנה, ארכידוכסית אוסטריה (בגרמנית: Maria Anna von Österreich; ‏7 בספטמבר 1683 - 14 באוגוסט 1754), הייתה בתו של לאופולד הראשון, קיסר האימפריה הרומית הקדושה ואשתו של ז'ואאו החמישי, מלך פורטוגל. מריה אנה נולדה ב-7 בספטמבר 1683 ללאופולד הראשון, קיסר האימפריה הרומית הקדושה ואלאונורה מגדלנה מנויבורג, בתו של פיליפ וילהלם, הנסיך הבוחר מפפאלץ ורעייתו אליזבת אמליה, רוזנת הסן-דרמשטדט, והייתה אחותם של יוזף הראשון, קיסר האימפריה הרומית הקדושה וקרל השישי, קיסר האימפריה הרומית הקדושה. ב-27 באוקטובר 1708 התחתנה מריה אנה עם ז'ואאו החמישי, מלך פורטוגל, והביאה עמה כנדוניה 100,000 כתרים. בשנת 1742 מונתה מריה אנה לעוצרת הממלכה, לאחר שבעלה ז'ואאו החמישי עבר אירוע מוחי ששיתק אותו באופן חלקי. בשנת 1750 מת בעלה ז'ואאו החמישי, ובנה ז'וזה הראשון, מלך פורטוגל עלה לשלטון במקומו. ב-14 באוגוסט 1754 מתה מריה אנה ונקברה בליסבון, בעוד שלבה נשלח לקבורה בקריפטה הקיסרית בווינה. בשנת 1708 התחתנה מריה אנה עם ז'ואאו החמישי, מלך פורטוגל, ממנו נולדו לה 6 ילדים: ברברה מפורטוגל (1711–1758) פדרו, נסיך ברזיל (1712–1714) ז'וזה הראשון, מלך פורטוגל (1714–1777) קרלוס, נסיך פורטוגל (1716–1736) פדרו השלישי, מלך פורטוגל (1717–1786) אלכסנדרה, נסיך פורטוגל (1723–1728) מדיה וקבצים בנושא מריה אנה, ארכידוכסית אוסטריה בוויקישיתוף מריה אנה, ארכידוכסית אוסטריה, באתר "Find a Grave" (באנגלית)
מריאנה ויקטוריה מספרד

מריאנה ויקטוריה מספרד (31 במרץ 1718 - 15 בינואר 1781), הייתה בתו של פליפה החמישי, מלך ספרד ואשתו של ז'וזה הראשון, מלך פורטוגל. מריאנה ויקטוריה נולדה במדריד ב-31 במרץ 1718, לפליפה החמישי, מלך ספרד ואשתו השנייה אליזבטה פארנזה (הנצר האחרון למשפחת פארנזה) מפארמה, ונקראה על שם סבתה מריה אנה ויקטוריה, דוכסית בוואריה. בשנת 1721 נערך הסכם נישואיה של מריאנה ויקטוריה ללואי החמישה עשר, מלך צרפת, והיא נשלחה לצרפת, אולם בשנת 1725 הוחלט לשלוח את מריה אנה ויקטוריה בחזרה לספרד והסכם הנישואים בוטל. בעקבות כך נוצר קרע בין ממלכת צרפת לממלכת ספרד, וספרד כרתה ברית עם אוסטריה בהסכם וינה נגד צרפת. בשנת 1729 התחתנה מריאנה ויקטוריה עם ז'וזה, נסיך ברזיל, בעוד אחיה למחצה פרננדו, נסיך אסטוריאס התחתן עם אחותו של ז'וזה ברברה מפורטוגל. נישואי הזוג היו מוצלחים, על אף בגידותיו הרבות של ז'וזה, והם אהבו לצאת למסעות ציד ביחד, וכן אהבו מוזיקה - מריאנה הייתה זמרת מוצלחת. בשנת 1750 מת חמיה ז'ואאו החמישי, מלך פורטוגל, ובעלה עלה לשלטון במקומו כז'וזה הראשון, מלך פורטוגל. ב-1 בנובמבר 1755 בשעה 9:40 בבוקר התחוללה בליסבון רעידת אדמה קשה. הרעידה הייתה אחת הרעידות ההרסניות בהיסטוריה, וכתוצאה ממנה נהרגו בין 60 ל-100 אלף איש (המספר המדויק אינו ידוע). בנוסף, יצרה רעידת האדמה גל צונאמי ושריפות רבות, שגרמו להרס כמעט מוחלט של ליסבון. בעקבות הרעידה הקצינו המתחים הפוליטיים בפורטוגל וחוסלו לחלוטין שאיפותיה הקולוניאליות של המדינה. במזל רב יצאה המשפחה המלכותית ללא פגע. לאחר שהגיעו למיסה בבוקר האירוע, ביקשה אחת מבנותיה לנפוש הרחק מליסבון, וכבקשתה עזבו המלך ואנשי חצרו את העיר. בשנת 1758 נפצע ז'וזה הראשון, מלך פורטוגל בניסיון התנקשות. משפחת טאבורס ודוכס אביירו הואשמו במעשה, והוצאו להורג לאחר משפט קצר. סבשטיאאו דה מלו האשים גם את אנשי מסדר הישועים בבגידה ובקשירת קשר לניסיון ההתנקשות, מה שפגע קשות בדעת הקהל וביחסי הציבור של הישועים בעידן האבסולוטיזם הנאור. שנה לאחר מכן גורשו הישועים מפורטוגל. דה מלו לא הראה שום מידה של רחמים, והעמיד לדין כל אדם שהיה מעורב, אפילו נשים וילדים, אולם מריאנה ויקטוריה ובתה מריה, נסיכת ברזיל התערבו והצילו כמה מהנשים והילדים. לאחר שסבל ז'וזה הראשון מכמה התקפים, מינה ב-29 בנובמבר 1776 את מריאנה ויקטוריה לעוצרת הממלכה במקומו. ב-24 בפברואר 1777 מת בעלה ז'וזה הראשון, ובתה עלתה לשלטון במקומו כמריה הראשונה, מלכת פורטוגל. מריאנה ויקטוריה נטלה על עצמה את שיקום היחסים בין פורטוגל לספרד, ולצורך כך נסעה ב-28 באוקטובר 1777, ושהתה שם כשנה. בהיותה בספרד חוותה מריאנה ויקטוריה התקף של שיגרון, ובנובמבר 1778 חזרה לפורטוגל. מצבה של מריאנה ויקטוריה המשיך להתדרדר, וב-15 בינואר 1781 מתה מריאנה ויקטוריה בארמון בליסבון. בשנת 1729 התחתנה מריאנה ויקטוריה עם ז'וזה הראשון, מלך פורטוגל, ממנו נולדו לה 8 ילדים: מריה הראשונה, מלכת פורטוגל (1734–1816) מריה אנה פרנסיסקה, נסיכת פורטוגל (1736–1813) בת (1762) מריה דורוטיה, נסיכת פורטוגל (1739–1771) בן (1742) בן (1742) בן (1744) בנדיטה, נסיכת פורטוגל (1746–1829) מדיה וקבצים בנושא מריאנה ויקטוריה מספרד בוויקישיתוף מריאנה ויקטוריה מספרד, באתר "Find a Grave" (באנגלית)
מרדכי לנדינסקי

הרב מרדכי לנדינסקי (י"ז בכסלו תרס"ו, 15 בדצמבר 1905 – י"ז בסיוון תשנ"ה, 15 ביוני 1995) היה רב פולני אמריקאי, כיהן כרב בעיר נובופוסט שבפולין ובברוקלין שבניו יורק. היה חבר באגודת הרבנים של ארצות הברית ופעיל בועד ההצלה. הקים וניהל את ישיבת "חפץ חיים" בניו יורק וישיבת ראדין בנתניה. נולד בראדין שבפולין, לרחל ולרב משה לנדינסקי, ראש ישיבת ראדין. בבחרותו למד בישיבת ראדין אצל החפץ חיים ואצל אביו. בשנת תרצ"ז (1926) נסמך להוראה על ידי רבי נפתלי טרופ ורבי אהרן וולקין. לאחר נישואיו שימש ברבנות בעיר נובופוסט שבפולין. בתקופת מלחמת העולם השנייה, לפני כיבוש ליטא הצליח להגר לארצות הברית והתיישב בברוקלין, ניו יורק, שם מונה לרב קהילת "אגודת אחים בני יעקב". לאחר בואו לארצות הברית הצטרף לפעילות ועד ההצלה של אגודת הרבנים באמריקה. עם סיום המלחמה יצא יחד עם הרב שמחה וסרמן והרב יצחק הרצוג לאירופה לחיפוש אחר ילדים שהושארו בבתי יתומים ובמנזרים קתוליים. הקים יחד עם הרב מנחם מנדל זקס, חתנו של החפץ חיים, את ישיבת חפץ חיים בניו יורק. הוא עמד לצידו בראשות הישיבה וניהל אותה עד לפטירתו. בנוסף, הקים בארץ ישראל את ישיבת ראדין בנתניה וניהל אותה עד לסגירתה. היה חבר באגודת הרבנים של ארצות הברית וקנדה. ופעיל בארגון עזרת תורה שעל ידי האגודה. נפטר בי"ז בסיוון תשנ"ה, הלווייתו התקיימה בישיבת חפץ חיים בניו יורק ולאחר מכן הועלה ארונו לישראל. אשר זלקא ראנד (עורך), "הרב ר' מרדכי לאנדינסקי שליט"א", תולדות אנשי שם ח"א, ניו יורק, תש"י, עמ' 71, באתר היברובוקס כתבה על פטירתו בדגלנו, באתר אוצר החכמה
פיליפ פרנקס

פיליפ פרנקס (באנגלית: Philip Franks; נולד ב-2 בפברואר 1956) הוא שחקן ובמאי תיאטרון אנגלי. הוא מוכר בעיקר מהופעותיו בסדרות טלוויזיה בריטיות. פרנקס נולד בלונדון. הוא סיפר שהתאהב בתיאטרון כשהיה בן שש והוריו לקחו אותו להפקה של המחזה "הסערה". שנה אחר כך, כשנודע לו שהוריו הולכים לראות את "המלט", התעקש שהם ייקחו אותו איתם. כך לדבריו בגיל שבע כבר היה מכור לכל החיים. התפקידים הידועים ביותר של פרנקס הם בדמות סדריק "צ'אלי" צ'ארלטון בסיטקום הבריטי "The Darling Buds of May" לצדה של קתרין זיטה ג'ונס, ובדמות סמל ריימונד קרדוק בסדרה "Heartbeat". הוא השתתף בתפקידי אורח בסדרות "פשוט נהדרת", "Pie in the Sky", "רציחות במידסומר" וב"המלחמה של פויל". עוד בטלוויזיה שיחק במיני-סדרה "בית קדרות", בעיבוד לרומן "מרטין צ'זלוויט", בסדרה "הבודהה מהפרברים", "The Green Man", ובסדרת הדרמה "To Serve Them All My Days". הוא הופיע כמשתתף קבוע לצדה של סוזי דנט ב"פינת המילון" בשעשועון הטלוויזיה הבריטי "Countdown". החל מדצמבר 2012 הופיע פרנקס בתפקיד המספר בהפקה של "מופע האימים של רוקי" בחגיגות לציון 40 שנה להצגה. פרנקס הוא חבר בלהקה השייקספירית המלכותית. הוא ביים הצגות רבות בהן את "Kafka's Dick" ו"נשיקת אשת העכביש" (בתיאטרון נוטינגהאם פלייהאוס); "מסיבת הקוקטייל" (בפסטיבל אדינבורו); "Rebecca" (בתיאטרון רויאל ליסאום באדינבורו); "המלט" (בגרינוויץ' ובסיבוב הופעות); "מקבת'" (תיאטרון שפילד קרוסיבל); "הדוכסית ממאלפי" (בווסט יורקשייר פלייהאוס, בגרינוויץ' ובווסט אנד); "Private Lives" ו-"The Heiress" (התיאטרון המלכותי הלאומי); "The White Devil" (תיאטרון ליריק בהמרסמית'); "חייו והרפתקאותיו של ניקולס ניקלבי" (תיאטרון פסטיבל צ'יצ'סטר); ואת המחזה "הסערה" (בתיאטרון ליברפול פלייהאוס). פיליפ פרנקס, במסד הנתונים הקולנועיים IMDb (באנגלית) פיליפ פרנקס, באתר MusicBrainz (באנגלית) Interview on BBC Radio 3's Essential Classics program, broadcast 2 January 2012 "Cast & Creatives". Richard O'Brien's Rocky Horror Show Official Site. אורכב מ-המקור ב-2012-11-15. נבדק ב-3 בנובמבר 2012. {{cite web}}: (עזרה)
טיסה 2933 של LaMia

טיסה 2933 של LaMia הייתה טיסה של חברת התעופה LaMia (אנ') שהייתה בדרכה מסנטה קרוס דה לה סיירה שבבוליביה למדיין שבקולומביה. הטיסה התרסקה ב-28 בנובמבר 2016 דרומית לעיר מדיין, כשעליה 73 נוסעים ו-4 אנשי צוות. בין הנוסעים היו שחקני מועדון הכדורגל הברזילאי "שאפקואנסה" שהיו בדרכם למשחק הגמר של גביע סודאמריקנה. שבעה מיושבי המטוס שרדו את ההתרסקות, אך אחד מהם מת מפצעיו בבית החולים. בתאונה נספו 71 מיושבי המטוס, בהם 19 שחקני שאפקואנסה ומאמן הקבוצה. עוד בין הנספים, כדורגלן העבר ושדר ערוץ "פוקס ספורט" ברזיל מריו סרג'יו (אנ') ועשרים עיתונאים שטסו על מנת לסקר את המשחק. ב-28 בנובמבר 2016, בשעה 22:00 הכריז צוות המטוס על מצב חירום בשל כשל חשמלי תוך כדי טיסה במרחב האווירי של קולומביה. המטוס התרסק לתוך ההר סרו גורדו. מסוקים שנשלחו לאתר את המטוס לא הצליחו להתקרב לאתר ההתרסקות עקב ערפל כבד באזור. בשעות שלאחר ההתרסקות המטוס התפרסמו דיווחים שונים לגבי סיבת ההתרסקות ובהן כשל חשמלי ומחסור בדלק. מדיה וקבצים בנושא טיסה 2933 של LaMia בוויקישיתוף תיק התאונה והיסטוריית המטוס של טיסה 2933 של LaMia, באתר Aviation Safety Network (באנגלית) דו"ח החקירה הראשוני הרשמי של התאונה באנגלית ובספרדית דיווח מתעדכן על התאונה באתר BBC דיווח על התאונה באתר NDTV דיווח על התאונה באתר הגרדיאן הבריטי "Brazilian football team's plane crashes in Colombia killing 75", סקיי ניוז, ‏29 בנובמבר 2016 Louise Burke; Chiara Palazzo; Oliver Griffin; David Lawler, ‏Colombia plane crash: 71 dead and six survivors on flight carrying Chapecoense football team, The Telegraph, 30 November 2016 Simon Hradecky, "Crash: LAMIA Bolivia RJ85 near Medellin on Nov 28th 2016, electrical problems, impact with terrain", The Aviation Herald, ‏29 בנובמבר 2016 אסון שאפקואנסה, דיווחים חיים, באתר וואלה, 29 בנובמבר 2016
חטיפת טיסה 706 של אייר וייטנאם

טיסה 706 של אייר וייטנאם נחטפה ב-15 בספטמבר 1974 לאחר המראתה מנמל התעופה של העיר דה נאנג בדרום וייטנאם. האירוע הסתיים בהתרסקות המטוס ליד העיר פאן ראנג, תוך הריגת כל 75 יושבי המטוס. המטוס מדגם בואינג 727-121C המריא מדה נאנג בדרכו לסייגון בירת דרום וייטנאם בשעה 02:12 כשעליו 67 נוסעים ושמונה אנשי צוות. 18 דקות לאחר ההמראה הודיע צוות הטיסה לבקרה האווירית בסייגון כי המטוס נחטף על ידי חוטף בודד, שהיה חמוש בשני רימוני יד. התברר כי החוטף הוא ריינג'ר מצבא דרום וייטנאם בשם לה דוק טאן. הוא הורד זה מקרוב מדרגת סרן לדרגת סגן לאחר שגנב שתי מכוניות בדה נאנג. הוא פילס את דרכו אל המטוס בערמה דרך מחסומי הביטחון בנמל התעופה. החוטף דרש שהמטוס יטוס לעיר האנוי שבצפון וייטנאם. למרות זאת פנה המטוס דרומה והגיע לשדה התעופה של העיר פאן ראנג, כ-400 קילומטרים מדרום לדה נאנג. המטוס התקרב לנחיתה בשדה, אך הטייס הפסיק את תהליך הנחיתה. אז פנה המטוס שמאלה ונסק לגובה של 300 מטרים. לאחר מכן צלל המטוס אל הקרקע והתרסק. סיבת ההתרסקות לא הובררה, אך משערים שהחוטף פוצץ את רימוני היד שהיו ברשותו לאחר שהבין שהטייסים לא צייתו להוראותיו. כחצי שנה לאחר החטיפה, באפריל 1975, חדלה חברת אייר וייטנאם להתקיים לאחר נפילת סייגון וכיבוש דרום וייטנאם על ידי צבא צפון וייטנאם. תיאור האירוע, באתר Aviation Safety Network
בודנהיימר

בודנהיימר הוא שם משפחה אשכנזי ממקור גרמני, שפירושו "יוצא בודנהיים" (Bodenheim). בודנהיים היא עיירה בגרמניה הסמוכה לעיר מיינץ. האם התכוונתם ל... אלפרד בודנהיימר – חוקר יהדות וספרות שווייצרי אריה (בודה) בודנהיימר – איש חינוך ישראלי יוסף בודנהיימר – פיזיקאי ישראלי מקס בודנהיימר – מנהיג ציוני בגרמניה שמעון בודנהיימר – ביולוג וזואולוג ישראלי, בנו של מקס בודנהיימר
דפנה (מיתולוגיה)

דפנֵה (ביוונית: Δάφνη) היא דמות במיתולוגיה היוונית. דפנה היא אחת מהנאיאדות, נימפה המקושרות למעיינות, בארות, נחלים ומקורות אחרים של מים מתוקים. על פי הסיפור, אפולו התאהב בדפנה ורדף אחריה, וכשהיא ראתה שלא תוכל לברוח, ביקשה מאביה שיעזור לה והוא הפך אותה לעץ דפנה. מאז העץ מקודש לאפולו, ובמשחקים הפיתיים שנערכו כל ארבע שנים בדלפי, לכבודו של האל אפולו, למנצחים הוענק זר דפנה שעליו נאספו בעמק טמפה שבתסליה. ישנן כמה גרסאות למיתוס על דפנה. בחלקן, דפנה משכה את תשומת לבו של האל אפולו משום יופיה. אפולו רדף אחריה ורגע לפני שנתפסה, דפנה העלתה תפילה לאביה אל הנהר, וזה הפך אותה לעץ דפנה (בעברית: ער אציל). על פי גרסה נוספת המופיעה במטמורפוזות של אובידיוס, דפנה סירבה לכמה חתנים וביקשה מאביה, פניוס, אל הנהר המקומי, שיתיר לה להישאר בבתוליה. אולם ארוס קופידון נוקם באפולו שלגלג על יכולות הקשתות שלו, ומשלח בו חץ שגורם לאפולו להתאהב בה ואפילו להתחיל לרדוף אחריה: "כָּכָה הָאֵל וְהַבְּתוּלָה – אוֹתוֹ הַתִּקְוָה תִשָּׂא וְאוֹתָהּ – הַפַּחַד ... עָיְפָה הַנִּימְפָה וְחָוְרוּ פָּנֶיהָ, מֵרוּץ וּבָרֹחַ כֹּחָהּ עֲזָבָהּ, בִּרְעָדָה אֶל גַּלֵי פֶּנֶיוְס תִּתְחַנֵּן: "חוּשָׁה, אוֹי, אָבִי, עָזְרֵנִי! אִם יֶשְׁנָהּ יַד אֵלִים בִּנְהָרוֹת “תַּרְאֶה נִפְלָאוֹת וְאָסְפָה אֶת יָפְיִי, לִי נֶהְפַּךְ לְמַשְׁחִית!” עוֹד אֲמָרֶיהָ בְּפִיהָ... תַּעֲטֶה קְלִיּפַת-עֵץ רַכָּה אֶת עֶדְנַת עֲלוּמֵי חָזֶהָ, הָיְתָה הַזְּרוֹעַ לְעָנָף וְשַׂעֲרוֹת-רֹאשָׁהּ לְעָלִים, ...וְנִצְּבוּ בְּלִי-נוֹעַ רַגְלֶיהָ הַקַּלוֹת" (אובידיוס, ספר א' שורות 535-550, בתרגום יהושע פרידמן). על פי הגרסה של הייגינוס, כשאפולו רדף אחרי דפנה, אלת האדמה גאיה היא שהפכה אותה לעץ דפנה. ערך מורחב – ער אציל העץ ער אציל, שהשם "דפנה" הוא כינוי נפוץ שלו, הוא ממוצא ים-תיכוני, אך מגדלים אותו בארצות רבות כצמח תבלין ונוי. הוא גדל בצפון ישראל כעץ בר בחורשים לחים, וכדמוי שיח בגבול הדרומי של תפוצתו. המיתוס של דפנה והמטמורפוזה שעברה מנימפה בעלת דמות אנושית לעץ, הצית את דמיונם של אומנים לאורך מאות שנים. נכתבו אודותיה כמה אופרות (בין השאר מאת יאקופו פרי, ומאת היינריך שיץ) וכן ישנם פסלים וציורים שלה. רוב התיאורים האמנותיים של המיתוס מתמקדים ברגע המטמורפוזה של דפנה, שבו הפכה לעץ. האסטרואיד 41 דפני שהתגלה על ידי הרמן גולדשמידט ב-1856, נקרא על שמה. מדיה וקבצים בנושא דפנה בוויקישיתוף אפולו ודפנה - פסל של ג'ובאני לורנצו ברניני דפנה, ב-Theoi Project (באנגלית) תמונות של אפולו ודפנה, במסד הנתונים האייקונוגרפי של מכון ורבורג יעל רנן, אובידיוס, מטמורפוזות - אפולו ודפנה, מתוך: ספרות המערב - קובץ מסות. דפנה, באתר אנציקלופדיה בריטניקה (באנגלית)
בטי (להקה)

בטי (באנגלית: BETTY) היא להקה מניו יורק, שמגדירה עצמה להקת נשים פמיניסטית, שעוסקת בבידור אקטיביסטי. הלהקה מופיעה במגוון סגנונות מוזיקליים, כולל רוק אלטרנטיבי, טכנו-ביט, ג'אז מדובר, ספוקן וורד, ועוד, והיא מוכרת בשל שירי הנושא שביצעה עבור תוכניות טלוויזיה, כולל ישנן בנות, ובשל "BETTY RULES", המופע המוזיקלי בבימויו של מייקל גריף (הידוע מ"רנט") שעלהאוף ברודוויי ב-2002. הלהקה קמה בוושינגטון הבירה לקראת סוף שנות השמונים, וב-1989 עברה לניו יורק. מייסדות הלהקה היו אליסון פלמר (שירה, בס), אליזבת זיף (שירה, גיטרה,) ואיימי זיף (שירה, צ'לו). בטי התחילה כהרכב א-קפלה, ספוקן וורד וטכנו ביט, והתפתחה לעוד סגנונות. השם של האלבום הראשון שלה, "Hello BETTY!" מתייחס לאופן שבו הלהקה פותחת את כל ההופעות שלה, בקריאה זו מהקהל.  בטי הופיעה בכל הפרקים של סדרת HBO מ-1989, "Encyclopedia", בה שרו שיר חינוכי המתייחס למילת נושא של הפרק, וכן את שירי הפתיחה והסגירה של התוכנית. הקבוצה גם הופיעה בפרק זוכה פרס אמי ברשת PBS, בתוכנית החינוכית “TV411”, ובמגוון תוכניות טלוויזיה נוספות ב-MTV, ערוץ האוכל ואחרים, בנוסף למגוון סרטי קולנוע. בשנת 2002 הקבוצה כיכבה במופע אוף ברודוויי על שמן, "BETTY RULES", אותו ביים מייקל גריף, הידוע מהמחזמר "רנט". המחזמר רץ במשך תשעה חודשים בתיאטרון זיפר בניו יורק, ועלה לאחר מכן בערים אחרות, כולל שיקגו ווושינגטון הבירה. בטי הופיעה כמופע אורח באופן קבוע בסדרת הטלוויזיה ישנן בנות, לה הן גם סיפקו את שיר הנושא.  בטי מגדירה את עצמה כלהקה אקטיביסטית, והיא מופיעה במחאות ואירועים בנושאים שמעניינים את חברות הלהקה, כולל פמיניזם, חינוך, זכויות להט"ב, סרטן השד, איידס, הזכות להפלות, התנגדות לאלימות מינית, ועוד. מופעי ההתרמה שלהן גייסו במצטבר מעל $25 מיליון.  ב-2013 הקימה הלהקה מיזם בשם "The Betty Effect", שמטרתו לעודד שינוי חברתי ופוליטי באמצעות מופעים מוזיקליים. הקמפיין של "אפקט בטי" בשם “RISE: Using Your Unique Voice To Create Change”, פועל יחד עם משוררים, מוזיקאים, סטודנטים, ומארגנות קהילתיות בנושא סחר בנשים בערים דלהי, קולקטה, שילונג, גוואהאטי, והיידראבאד. אליזבת זיף (שירה, גיטרה) אליסון פאלמר (שירה, בס) איימי זיף (שירה, צ'לו) 1994: Hello, BETTY! 1994: Kiss My Sticky (EP) 1996: Limboland 1999: betty3 2000: Carnival 2002: BETTY RULES: Original Cast Recording 2004: Snowbiz (EP) 2009: Bright & Dark 2013 Rise (EP) 1986: "Encyclopedia"— ‏HBO (להקת הבית) "Real Sex"— ‏HBO (שיר נושא) "ישנן בנות" - Showtime (שיר נושא והופעות קבועות) "העשב של השכן" — עונה 6, פרק 8 - ‏ Showtime (שיר סיום) "Cover Shot"—TLC (שיר נושא) "Out on the Edge"—Comedy Central (להקת הבית, שיר נושא) "Ms. Adventure"—Animal Planet (שיר נושא) "Fashionably Late"—TLC (שיר נושא) "Remote Control"—MTV (הופעת אורח) "USA Up All Night"—USA (מגישות אורחות) "Love Bites"—NBC (2011) 1993: Life with Mikey 1994: It's Pat 1995: The Incredibly True Adventures of Two Girls in Love 1997: "First We Take Manhattan" 1999: The Out-of-Towners BETTY RULES - 2002 Rock for Choice June 10, 1992: Sondheim: A Celebration at Carnegie Hall מדיה וקבצים בנושא בטי בוויקישיתוף אתר האינטרנט הרשמי של בטי בטי, באתר MusicBrainz (באנגלית) בטי, באתר Songkick (באנגלית) אתר The Betty Effect אתר המופע BETTY RULES Hellooooo Betty, Mother Jones Magazine Jul-Aug 1991
יוהאן גאורג, הנסיך הבוחר מברנדנבורג

יוהאן גאורג, הנסיך הבוחר מברנדנבורג (בגרמנית: Johann Georg, Kurfürst von Brandenburg und Herzog von Preußen;‏ 11 בספטמבר 1525 – 8 בינואר 1598), היה הנסיך הבוחר של ברנדנבורג בין השנים 1571–1598. יוהאן גאורג נולד ב-11 בספטמבר 1525 בקלן ליואכים השני, הנסיך הבוחר מברנדנבורג, ולמגדלנה מסקסוניה, בתו של גאורג, דוכס סקסוניה. בשנת 1545 התחתן יוהאן גאורג עם סופיה מלגניצה, בתם של פרדריק השני, דוכס לגניצה וסופיה מברנדנבורג-אנסבך-קולמבאך, ולאחר מותה התחתן בשנת 1548 עם סופיה מברנדנבורג-אנסבך, בתם של גאורג, מרקיז ברנדנבורג-אנסבך והדוויג ממינסטרברג-אלס. בשנת 1571 מת אביו יואכים השני, הנסיך הבוחר מברנדנבורג, ויוהאן גאורג עלה במקומו לשלטון. עם עלותו לשלטון הטיל יוהאן גאורג מס על התבואה, במגמה לכסות את הגירעון הגדול שהשאיר אביו. זמן קצר לאחר שעלה לשלטון התרחש פוגרום בברלין כנגד יהודי העיר, ורוב בתיהם נבזזו. יוהאן גאורג האשים את יהודי החצר של אביו ליפולד מפראג, שהיה מנהל המטבעה, שהוא גרם להרעלתו של אביו יואכים השני, והוציא אותו להורג. בשנת 1573 גירש יוהאן גאורג את יהודי ברלין, והפעם "לעולמי עד". בשנת 1577 התחתן יוהאן גאורג עם אליזבת מאנהלט-צרבסט, בתם של יואכים ארנסט, נסיך אנהלט ואגנס מבארבי, ובשנת 1582 סירב להתקין במדינה את הלוח הגרגוריאני, והשאיר בשימוש את הלוח היוליאני. ב-8 בינואר 1598 מת יוהאן גאורג בקלן, ובמקומו עלה לשלטון בנו יואכים פרידריך. בשנת 1545 התחתן יוהאן גאורג עם סופיה מלגניצה, בתם של פרדריק השני, דוכס לגניצה וסופיה מברנדנבורג-אנסבך-קולמבאך, ממנה נולד לו בן אחד: יואכים השלישי פרידריך, הנסיך הבוחר מברנדנבורג (1546–1608) בשנת 1548 התחתן יוהאן גאורג עם סופיה מברנדנבורג-אנסבך, בתם של גאורג, מרקיז ברנדנבורג-אנסבך והדוויג ממינסטרברג-אלס, ממנה נולדו לו 11 ילדים: גאורג אלברכט (1555–1557) יוהאן (1557) אלברכט (1557) מגדלנה סבינה (1559) ארדמונטה מברנדנבורג (1561–1623), התחתנה עם יוהאן פרידריך, דוכס פומרניה מריה (1562) הדוויג (1563) מגדלנה (1564) מרגרטה (1565) אנה מריה מברנדנבורג (1567–1618), התחתנה עם ברנים העשירי, דוכס פומרניה סופיה מברנדנבורג (1568–1622), התחתנה עם כריסטיאן הראשון, הנסיך הבוחר מסקסוניה בשנת 1577 התחתן יוהאן גאורג עם אליזבת מאנהלט-צרבסט, בתם של יואכים ארנסט, נסיך אנהלט ואגנס מבארבי, ממנה נולדו לו 11 ילדים: כריסטיאן, מרקיז ברנדנבורג-ביירוית (1581–1655) מגדלנה מברנדנבורג (1582–1616), התחתנה עם לודוויג החמישי, רוזן הסן-דרמשטדט יואכים ארנסט, מרקיז ברנדנבורג-אנסבך (1583–1625) אגנס מברנדנבורג, דוכסית פומרניה (1584–1629), התחתנה עם פיליפ יוליוס, דוכס פומרניה, ולאחריו התחתנה עם פרנץ קרל מסקסוניה-לאוונבורג פרידריך התשיעי, מרקיז ברנדנבורג (1588–1611) אליזבת סופיה מברנדנבורג (1589–1629), התחתנה עם יאנוש רדזיוויל, ולאחריו התחתנה עם יוליוס היינריך, דוכס סקסוניה-לאוונבורג דורותיאה זיבילה מברנדנבורג (1590–1625), התחתנה עם יאן כריסטיאן מבז'ג גאורג אלברכט השני, מרקיז ברנדנבורג (1591–1615) זיגיסמונד מברנדנבורג (1592–1640) יוהאן מברנדנבורג (1597–1627) יוהאן גאורג מברנדנבורג (1598–1637) מדיה וקבצים בנושא יוהאן גאורג, הנסיך הבוחר מברנדנבורג בוויקישיתוף יוהאן גאורג, הנסיך הבוחר מברנדנבורג, באתר "Find a Grave" (באנגלית) יוהאן גאורג, הנסיך הבוחר מברנדנבורג, באתר אנציקלופדיה בריטניקה (באנגלית)
מורין קיירד

מורין קיירד-ג'ונס (באנגלית: Maureen Caird-Jones; נולדה ב-29 בספטמבר 1951) היא אתלטית אוסטרלית בעבר, אלופה אולימפית (מקסיקו סיטי 1968) בריצת 80 מטר משוכות. נכון ל-2016 היא האתלטית הצעירה ביותר בתולדות המשחקים האולימפיים שזכתה במדליית זהב (17 שנה ו-19 יום). קיירד נולדה בקמברלנד, ניו סאות' ויילס. היא התאמנה בהדרכתן של האלופה האולימפית בטי קאת'ברט והמדליסטית האולימפית ג'ון מאסטון. באולימפיאדת מקסיקו סיטי (1968) זכתה קיירד במדליית זהב בריצת 80 מטר משוכות בשיא אולימפי חדש של 10.39 שניות, לפני בת ארצה פאם קילבורן (10.46 שניות) וצ'י צ'נג מהרפובליקה הסינית (10.51 שניות) ובכך הייתה לאתלטית הצעירה ביותר שכתה במדליית זהב במשחקים האולימפיים. במשחקי חבר העמים שנערכו באדינבורו, סקוטלנד בשנת 1970 זכתה קיירד במדליית כסף בריצת 100 מטר משוכות, שהחליפה את ריצת 80 מטר משוכות, בתוצאה של 13.73 שניות, אחרי יריבתה פאם קילבורן (13.27 שניות). באולימפיאדת מינכן (1972) סיימה קיירד רק במקום 19 בריצת 100 מטר משוכות שהחליפה את ריצת 80 מטר משוכות בתוצאה של 13.63 שניות. נוסף לכך, היא סיימה במקום שישי בריצת שליחות 4x100 מטר בתוצאה של 43.61 שניות. קיירד פרשה מהשתתפות בתחרויות בשל כאב בטן שאובחן כסרטן. היא נישאה ומתגוררת בניו זילנד. בשנת 1986 זכתה להיכלל בהיכל התהילה של הספורט באוסטרליה. ריצת 100 מטר: 11.5 שניות (1970) ריצת 80 מטר משוכות: 10.39 שניות (1968) ריצת 100 מטר משוכות: 13.1 שניות (1972) מורין קיירד, באתר הוועד האולימפי הבין-לאומי מורין קיירד, באתר olympedia.org מורין קיירד, באתר התאחדות האתלטיקה הבין-לאומית Hall Of Fame - Maureen Caird Jones - Athletics, באתר Sport Australia Hall of Fame (באנגלית)